ananddey/assamese-wiki-corpus huggingface dataset:
বামুণ বগলী

বামুণ বগলী (, বৈজ্ঞানিক নাম-Egretta garzetta) এটা সৰু আকাৰৰ বগলীৰ প্ৰজাতি৷ ই বহুলভাৱে বিস্তৃত জলচৰ চৰাই৷

বিৱৰণ

]]ত উৰন্ত অৱস্থাত বামুণ বগলী
পূৰ্ণবয়স্ক বামুণ বগলীৰ দেহৰ দৈৰ্ঘ্য ৫৫-৬৫ ছে:মি: আৰু ওজন প্ৰায় ৩৫০-৫৫০ গ্ৰাম হয়৷ ইয়াৰ সমগ্ৰ দেহটো ধকধকীয়া বগা৷ উপ-প্ৰজাতি garzetta ৰ ঠেং দীঘল আৰু ক'লা বৰণৰ, ঠৌঁট ঠেক, ক'লা৷ প্ৰজননৰ সময়ত ইয়াৰ মূৰৰ কিছু তলৰ পৰা দুডাল আৰু বুকুৰ পৰা একাধিক দীঘল বিশেষ ধৰণৰ পাখি (plumes) ওলায়৷ তাৰোপৰি ইয়াৰ ঠোঁট আৰু চকুৰ মাজৰ অংশটো ৰঙচুৱা হৈ উঠে৷

পোৱালি বামুণ বগলীৰ বাহ্যিক গঠন প্ৰজনন নকৰা পূৰ্ণবয়স্ক বগলীৰ সৈতে একে হয়৷ ই সাধাৰণতে নীৰৱে থাকে যদিও ভয় খালে ই বিভিন্ন শব্দ কৰিব পাৰে৷

টেক্স'নমি

বৰ্তমানলৈকে বামুণ বগলীৰ তিনিবিধ উপ-প্ৰজাতি চিনাক্ত কৰা হৈছে-
Egretta garzetta garzetta – ইউৰোপ, আফ্ৰিকা আৰু এছিয়াত দেখা যায়৷
Egretta garzetta nigripes – ইণ্ডোনেছিয়া আৰু নিউ গিনি
Egretta garzetta immaculata – অষ্ট্ৰেলিয়া, নিউজিলেণ্ড

বিতৰণ

]]ত পূৰ্ণবয়স্ক E. g. immaculata
বামুণ বগলী প্ৰধানকৈ ইউৰোপ, আফ্ৰিকা, এছিয়া তথা অষ্ট্ৰেলিয়াত বিস্তৃত হৈ আছে৷ বিষুৱীয় অঞ্চলসমূহত ই স্থানীয়ভাৱে বিস্তৃত৷ কিন্তু ইউৰোপৰ পৰা ইহঁতে শীতকালত আফ্ৰিকা তথা দক্ষিণ এছিয়ালৈ প্ৰব্ৰজন কৰে৷

আচৰণ

খাদ্য

]]ত E. g. garzetta
বামুণ বগলীয়ে সাধাৰণতে মাছ, পোক-পতংগ, উভচৰ প্ৰাণী, কেকোঁৰা আৰু বিভিন্ন সৰীসৃপ আদি খাই জীয়াই থাকে৷ ই সাধাৰণতে অগভীৰ পানীত চোপ লৈ থাকি খাদ্যৰ চিকাৰ কৰে৷

প্ৰজনন

বামুণ বগলীয়ে জাক-পাতি বাস কৰে৷ ই গছ বা জোপোহা আদিত ডালিৰে বাহ সাজে৷ এবাৰত ই ৩-৫ টাকৈ কণী পাৰে৷ মতা-মাইকী উভয়ে উমনি দিয়া আৰু পোৱালিৰ যত্ন লয়৷ কণীৰ আকাৰ ডিম্বাকৃতিৰ আৰু নীল-সেউজীয়া বৰণৰ৷ ২১-২৫ দিনৰ উমনিৰ অন্তত কণি ফুটি পোৱালি জগে৷ ৪০-৪৫ দিনৰ ভিতৰত পোৱালিৰ পাখি গজিবলৈ আৰম্ভ কৰে৷

স্থিতি তথা সংৰক্ষণ

বামুণ বগলীৰ জনসংখ্যা বৰ্তমান বিশেষ সমস্যাৰ সন্মুখীন হোৱা নাই বাবে বৰ্তমান ইয়াক সংকটৰ পৰা মুক্ত বুলি স্বীকৃতি দিয়া হৈছে৷

তথ্যসূত্ৰ

D. W. Snow & C. M. Perrins (1998) Birds of the Western Palearctic: Concise Edition, Vol. 1, Oxford University Press

বাহ্যিক সংযোগ

Ageing and sexing (PDF) by Javier Blasco-Zumeta & Gerd-Michael Heinze
Little Egret - Species text in The Atlas of Southern African Birds

শ্ৰেণী:বক
শ্ৰেণী:জীৱবিজ্ঞান
শ্ৰেণী:অসমৰ চৰাই
সেন্দূৰ

সেন্দূৰ একপ্ৰকাৰ ৰঞ্জক পদাৰ্থ। হিন্দু, জৈন আৰু বৌদ্ধ ধৰ্মৰ মতে সেন্দূৰক পৱিত্ৰ বুলি গণ্য কৰা হয়। হিন্দুধৰ্মত সেন্দূৰ বিবাহিতা নাৰীৰ প্ৰতীক। অবিবাহিত নাৰীয়ে শিৰত সেন্দূৰ দিব নোৱাৰে, কপালত সেন্দূৰৰ ফোঁট লব পাৰে। বিধৱাসকলৰ সেন্দূৰ ব্যৱহাৰ শাস্ত্ৰমতে নিষিদ্ধ। হিন্দু আৰু জৈন পূজানুষ্ঠানৰ সময়তো সেন্দূৰ ব্যৱহৃত হয়।

সেন্দূৰৰ ইতিহাস অতি প্ৰাচীন বুলি ধাৰণা কৰা হয়। হিন্দু ধৰ্মমতে স্বামীৰ দীৰ্ঘজীৱনৰ বাবে বিবাহিত হিন্দু নাৰীয়ে সেন্দূৰ ব্যৱহাৰ কৰে। ইয়াৰ ৰং ৰঙা, কাৰণ ই শক্তি আৰু প্ৰেমৰ প্ৰতীক। সাধাৰণতে উজ্জ্বল ৰঙা সেন্দূৰ বেছি জনপ্ৰিয় যদিও ঠাই বিশেষে পাতল ৰঙাৰ পৰা কমলা ৰঙৰ সেন্দূৰ ব্যৱহাৰ কৰা দেখা যায়। হিন্দু বিবাহৰ সময়ত এজনী নাৰীৰ প্ৰথম শিৰৰ সেউতাত সেন্দূৰ দি চিহ্ন অঁকা হয়।

বৈবাহিক আচাৰ

হিন্দুৰ মতে বিবাহৰ সৰ্বশেষ শাস্ত্ৰীয় ৰীতি হল দৰায়ে (স্বামী) কন্যাৰ (নৱবধূ) কপালত সেন্দূৰ লেপন। হিন্দু নাৰীয়ে স্বামীৰ মঙ্গল কামনাত গোটেই বৈবাহিক জীৱনতে সেন্দূৰ লৈ থাকে।

সেন্দূৰ খেলা

সেন্দূৰ খেলা পূজা সংশ্লিষ্ট এটি হিন্দু সংস্কাৰ। পূজাৰ প্ৰতিমাক সেন্দূৰ দিয়া বৰণ কৰাৰ পিছত এই খেলা আৰম্ভ হয়। ভুৰিভোজনৰ মাজৰ ফালে এই অনুষ্ঠানৰ সমাপ্তি ঘটে।

গণগৌৰ ব্ৰত

গণগৌৰ ব্ৰত সাধাৰণতে ৰাজস্থানৰ মহিলা সকলে পালন কৰে।
এই ব্ৰতত সেন্দূৰ পিন্ধোৱা নিয়ম চলি আহিছে। পূৰাৰণৰ মতে সাধাৰণ মহিলাসকলৰ ওপৰত পাৰ্বতী দেৱীয়ে সেন্দূৰ এৰি দিছিল। ইয়াৰ পিছত কুলীন স্ত্ৰীসকলে পূজাৰ বাবে আহোঁতে পাৰ্বতীয়ে নিজৰ আঙুলি কাটি তেজেৰে সিহঁতৰ সেঁউতাত সেন্দূৰ পিন্ধাইছিল।

ৰাসায়নিক গঠন

ৰাসায়নিক দৃষ্টিকোণৰ পৰা চালে সেন্দূৰ সাধাৰণতে পাৰা বা সীহৰ যৌগৰে গঠিত। সেয়ে ইয়াক বিষাক্ত বুলি গণ্য কৰা হয় আৰু সাৱধানে ব্যৱহাৰ কৰিবলৈ কোৱা হয়।

তথ্য সংগ্ৰহ

বহিঃসংযোগ

Vermillion/Sindoor
সেন্দূৰৰ অৰ্থ আৰু ঘটনা
Soundarya Lahari

শ্ৰেণী:প্ৰসাধন
শ্ৰেণী:হিন্দু ধৰ্ম
মজিদ বাৰ্জেগাৰ

মজিদ বাৰ্জেগাৰ (ফাৰ্চী: مجید برزگر; জন্ম ৬ মাৰ্চ, ১৯৭৩) এজন ইৰানী চলচ্চিত্ৰ পৰিচালক, প্ৰযোজক, চিত্ৰনাট্যকাৰ আৰু ফটোগ্ৰাফাৰ। ইৰানত স্বতন্ত্ৰ চলচ্চিত্ৰ নিৰ্মাণক প্ৰসাৰিত কৰাৰ উদ্দেশ্যে তেওঁ ২০০৫ চনত নিজাকৈ চলচ্চিত্ৰ প্ৰতিষ্ঠান ৰেইনী পিকচাৰ্ছ প্ৰতিষ্ঠা কৰে।

জীৱনী

১৯৯০ চনৰেপৰা সমালোচকৰ প্ৰশংসা বুটলি অহা ইৰানী চলচ্চিত্ৰ নিৰ্মাতা আৰু প্ৰযোজক মজিদ বাৰ্জেগাৰে বহুতো স্বতন্ত্ৰ চুটি আৰু পূৰ্ণদৈৰ্ঘ্য চলচ্চিত্ৰ নিৰ্মাণৰ লগত জড়িত হৈ আহিছে। এই চলচ্চিত্ৰসমূহৰ বেছিভাগেই বাৰ্লিনাল, ছান ছেবাষ্টিয়ান আন্তঃৰাষ্ট্ৰীয় চলচ্চিত্ৰ মহোৎসৱ, ৰটাৰডেম চলচ্চিত্ৰ মহোৎসৱ, ছাও পাওলো চলচ্চিত্ৰ মহোৎসৱ আৰু থিছাল’নিকি চলচ্চিত্ৰ মহোৎসৱকে ধৰি আন বহুতো আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হৈছে।

বাৰ্জেগাৰে প্ৰযোজনা কৰা এ মাইনৰ लीप ডাউন নামৰ চলচ্চিত্ৰখনে শেহতীয়াকৈ ২০১৫ চনৰ বাৰ্লিনালৰ প্যানোৰামা শাখাত সন্মানীয় ফিপ্ৰেছী (FIPRESCI) বঁটা লাভ কৰে। বাৰ্জেগাৰে নিজে সহ-প্ৰযোজনা আৰু পৰিচালনা কৰা পাৰভিজ নামৰ চলচ্চিত্ৰখনে ২০১২ চনৰ ছান ছেবাষ্টিয়ান আন্তঃৰাষ্ট্ৰীয় চলচ্চিত্ৰ মহোৎসৱৰ জুৰীৰ বিশেষ উল্লেখ বঁটা (প্ৰতিযোগিতামূলক শাখা-নতুন পৰিচালক) আৰু ইটালীৰ ৰোমত অনুষ্ঠিত ২০১২ চনৰ এছিয়াটিকা ফিল্ম মেডিয়ালেত নেটপেক বঁটাকে ধৰি বহুতো বঁটা লাভ কৰিছে। তেওঁৰ ২০১০ চনৰ চলচ্চিত্ৰ ৰেইনী ছিজনছ-এ ব্ৰাজিলৰ ৩৪সংখ্যক ছাও পাওলো আন্তঃৰাষ্ট্ৰীয় চলচ্চিত্ৰ মহোৎসৱত জুৰীৰ বিশেষ উল্লেখ বঁটা লাভ কৰে আৰু ২০১১ চনৰ ৰটাৰডেম আন্তঃৰাষ্ট্ৰীয় চলচ্চিত্ৰ মহোৎসৱত টাইগাৰ বঁটাৰ বাবে মনোনীত হয়।

বাৰ্জেগাৰে ২০০৮ চনৰপৰা ইৰানী চুটি চলচ্চিত্ৰ সন্থাৰবোৰ্ডৰ সভাপতি হিচাপেও কাৰ্যনিৰ্বাহ কৰি আহিছে।

এজন প্ৰযোজক হিচাপে, বাৰ্জেগাৰে ইৰানৰ মূলসুঁতিৰ চলচ্চিত্ৰৰ গতানুগতিকতাৰ মাজত স্বতন্ত্ৰ আৰু মৌলিক চলচ্চিত্ৰৰ বিকাশ আৰু প্ৰযোজনাৰ উদ্দেশ্যে ১৯৯৮ চনত তেহৰাণত থকা নিজৰ প্ৰতিষ্ঠান ৰেইনীপিকচাৰ্ছ প্ৰতিষ্ঠা কৰে।

তথ্যসূত্ৰ

বাহ্যিক সংযোগ

শ্ৰেণী:ইৰানৰ ব্যক্তি
শ্ৰেণী:চলচ্চিত্ৰ পৰিচালক
শ্ৰেণী:চলচ্চিত্ৰ প্ৰযোজক
শ্ৰেণী:চিত্ৰনাট্য লেখক
শ্ৰেণী:ফটোগ্ৰাফাৰ
আব'তানি

আব'তানি বা আবুতানি হৈছে উত্তৰ-পূব ভাৰতৰ অৰুণাচল প্ৰদেশৰ আপাতানি, নিছি, আদি, গালো আৰু তাগিনৰ দৰে তানি জনগোষ্ঠীৰ অধিবাসীসকলৰ পূৰ্বপুৰুষ। অসমৰ প্ৰধানকৈ লখিমপুৰ, ধেমাজি আৰু মাজুলী জিলাত বসবাস কৰা মিচিং জনগোষ্ঠীও আব'তানি গোটৰ অন্তৰ্ভুক্ত। ভাৰত-চীন সীমানতৰ তিব্বত আৰু চীনৰ ভিতৰুৱা অঞ্চলসমূহতো আব'তানি জনগোষ্ঠীৰ লোক পোৱা যায়। চীনদেশত আব'তানি জনগোষ্ঠীসমূহ ল'বা (Lhoba) নামৰ এক এক নৃ-গোষ্ঠীৰ অন্তৰ্ভুক্ত, আৰু এই গোষ্ঠী হৈছে মিছিমি আৰু আব'তানি জনগোষ্ঠীৰ একত্ৰিত গোট। এই নৃ-গোষ্ঠীয় লোকসকল ডনি-প'ল' ধৰ্মৰ অনুগামী আৰু তেওঁলোকৰ বিশ্বাস অনুসৰি ধান খেতিৰ পদ্ধতি আব'তানিৰ পৰা উদ্ভূত।
আব' বা আবু মানে পিতৃ আৰু আৰু তানি মানে মানৱ। সেয়ে আব'তানি মানে পিতৃপুৰুষ।

মৌখিক ইতিহাস

আপাতানিসকলৰ জনবিশ্বাসত আব'তানি

বিশ্বব্ৰহ্মাণ্ডৰ সৃষ্টিৰ সম্পৰ্কত কলয়ুং (Kolyung), ক'ল' (Kolo), ৱাচি (Wachi) আৰু লিপ্য (Lipyo)-ক আপাতানিসকলৰ আদি-বিশ্বাস হিচাপে গণ্য কৰা হয়। এই বিশ্বাস অনুসৰি, আব'তানি হৈছে আপাতানিসকলৰ লগতে সমগ্ৰ বিশ্বৰে প্ৰথম পূৰ্বপুৰুষ, যি পৃথিৱীৰ প্ৰথম পূৰ্ণাৱয়বৰ মানৱ হিচাপে ৰূপান্তৰিত হৈছিল। পৃথিৱী আৰু আকাশে সূৰ্যৰ ৰশ্মি আৰু পানীৰ সৈতে মিশ্ৰিত হৈ দেৱতাৰ জন্ম হ'ল, যাক চাতুং (Chatung) আৰু চানভা (Chanbha) নামেৰে জনা যায়। এইদুগৰাকী দেৱতাৰ চাংকাঙ্গ্ৰিমা (Chankangrima) আৰু দ'কাৰিমাং (Dokarimang) নামৰ দেৱীসকলৰ সৈতে মিলনৰ জৰিয়তে তানি (অৰ্থাৎ আব'তানি) আৰু ত'ৰ'ৰ জন্ম হয়। আপাতানি ধৰ্মযাজকসকলৰ মতে, কেইবাজনো তানিৰ জন্ম হৈছিল আৰু শেষৰগৰাকী তানিক নেহা তানি হিচাপে জনা যায়। যাজকসকলে আৰু কয় যে, এইসকলৰ ভিতৰৰ কিব'-ৰিবা (Kibo-Riba), বাণী-বাৰ' (Bani-Baro) আৰু নিচি-নিচা(Nichi-Nicha)ই হৈছেই আপাতানিসকলৰ পূৰ্বপুৰুষ। এই তিনিজন তানিয়েই আব'তানিৰ পৈতৃক সূত্ৰ। আপাতানি লোকবিশ্বাস মতে, এই তিনিজন পূৰ্বপুৰুষ মুড' চুপ্পুং নামৰ এক পৌৰাণিক স্থানত সৃষ্টি হৈছিল আৰু এই স্থানকেই বৰ্তমানৰ তিব্বত হিচাপে ধৰা হয়।

আদিসকলৰ জনবিশ্বাসত আব'তানি

নিম্নোক্ত আখ্যানটি ধৰ্মীয় যাজক (মিৰি) সকলে আদিসকলৰ মাজত প্ৰচলিত:

আব'তানিৰ সম্পৰ্কে আন এক তানি ৰূপকথা এনেধৰণৰ:
দিগ'-এ'ন অঞ্চলৰ এগৰাকী মহিলাই এবাৰ আব'তানিক ধান খেতি কৰাৰ পদ্ধতি শিকাইছিল। আব'তানিয়ে তেওঁৰ পত্নী আয়' দীলিয়াং দীবিউ(Aio Diiliang Diibiu)-ৰ সহযোগত সফলতাৰে ধান খেতি কৰিছিল। কিন্তু ঘটনাক্ৰমত আব'তানিয়ে পত্নীৰ সৈতে বিবাহ বিচ্ছেদিত হৈ আন এগৰাকী মহিলাক বিয়া কৰায়। কিন্তু নতুন পত্নীৰ আৰামপ্ৰিয়তাৰ ফলস্বৰূপে তেওঁৰ সা-সম্পত্তিৰ পতন হয়। আব'তানিয়ে যেতিয়া তেওঁৰ পতন উপলব্ধি কৰিলে তেওঁ দ্বিতীয় পত্নীক ত্যাগ কৰি নিজেই ধান খেতিত লাগিবলৈ ধৰিলে। এবাৰ আনকি আব'তানি গছত উঠি নামিব নোৱৰা হোৱাত তেওঁৰ ভগ্নীৰ সহায়ৰ প্ৰয়োজন হৈছিল।

আব'তানিৰ জীৱনৰ ঘটনাৱলী আৰু ধানখেতিৰ প্ৰতি অধ্যৱসায় তানি জনগোষ্ঠীৰ সাংস্কৃতিক অংগস্বৰূপ আৰু এইসমূহ বছৰৰ বিভিন্ন সময়ত ধান খেতিৰ সময়চক্ৰৰ সৈতে ৰজিতা খুৱাই উদযাপন কৰা হয়। আব'তানি হৈছে মানৱজাতিৰ খাদ্য আৰু সমৃদ্ধিৰ প্ৰতি সংগ্ৰাম আৰু এটা পৰিয়াললৈ প্ৰগতি অনাৰ ক্ষেত্ৰত প্ৰয়োজনীয় নাৰী-পুৰুষৰ সমন্বয়ৰ প্ৰতীকস্বৰূপ।

জনপ্ৰিয় মাধ্যমত

তানি জনগোষ্ঠীৰ অন্তৰ্ভুক্ত বিভিন্ন জনজাতি সমাজৰ জীৱনযাত্ৰাত আব'তানিৰ প্ৰভাৱ অপৰিসীম যদিও বহিঃজগতত প্ৰচাৰ আৰু প্ৰসাৰ যথেষ্ট সীমাবদ্ধ হৈ আছে। ইয়াৰ প্ৰতি লক্ষ্য ৰাখি লণ্ডনত অৱস্থিত "আদিবাসী আৰ্টছ ট্ৰাষ্ট" নামৰ এক সংস্থাই "আব'তানি" শীৰ্ষক এখন এনিমেছন চলচ্চিত্ৰ নিৰ্মাণৰ কাম হাতত লৈছে।

তথ্যসূত্ৰ

শ্ৰেণী:অসম
শ্ৰেণী:অৰুণাচল প্ৰদেশ
শ্ৰেণী:মিচিং জনগোষ্ঠী
পটুৱা সংগীত

পটুৱা সংগীত বা পটেৰ গান ভাৰতৰ পশ্চিম বংগৰ এক প্ৰাচীন লোক সংগীত ধাৰা। চিত্ৰশিল্পী আৰু পটুৱাসকলে বিভিন্ন পটচিত্ৰ অংকন কৰে আৰু পটৰ কাহিনীৰ চাৰিওফালে সংগীত ৰচনা কৰিবলৈ সাৰ্বজনিক আৰু পৌৰাণিক কাহিনী ব্যৱহাৰ কৰে। তেওঁলোকে পটচিত্ৰ দেখুৱাবলৈ ঘৰে ঘৰে যায় আৰু পট প্ৰদৰ্শনৰ লগতে পৰৱেশন কৰে। পশ্চিম বংগৰ বীৰভূম, পশ্চিম মেদিনীপুৰ, বৰ্ধমান, মুৰ্শিদাবাদ আৰু অন্যান্য গাঁও অঞ্চলত পটুৱা সংগীত প্ৰচলিত।

প্ৰকাৰ

পটুৱা সংগীত বা পটগীতিক সাধাৰণতে তিনিটা শ্ৰেণীত বিভক্ত কৰিব পাৰি। এই তিনিটা হৈছে লীলা কাহিনী, পঞ্চ বা পঞ্চ কল্যাণী আৰু গোপালনৰ গীত।

লীলা কাহিনী

কৃষ্ণলীলা, গৌৰংগলীলা, ৰামলীলা, শিৱপাৰ্বতীলীলা আদি এই লীলাৰ কাহিনীগীত।

পঞ্চ বা পঞ্চ কল্যাণী

এই পৰ্যায়ৰ সংগীত কোনো নিৰ্দিষ্ট লীলা কাহিনী বা আখ্যানৰ ওপৰত আধাৰিত নহয়। বিভিন্ন দেৱ-দেৱীৰ সৈতে সম্পৰ্কত গীতৰ পাঁচ মিহলি সমাবেশ ঘটে।

গোপালন বিষয়ক গীত

গো পালনৰ গীতত গানবোৰ প্ৰথমে কপিলাৰ দ্বাৰা প্ৰকাশ কৰা হয় আৰু পিছত মানৱজাতিৰ সেৱাৰ বাবে দেৱসকলৰ মিনতি ইয়াত গোৱা হয়।

অঞ্চল

অতীতত সমগ্ৰ বংগ অঞ্চলত পটুৱা সংগীত প্ৰচলিত আছিল। কিন্তু বৰ্তমান বীৰভূম, পশ্চিম মেদিনীপুৰ, পশ্চিম মেদিনীপুৰৰ পিংগলা খণ্ডৰ নয়াগ্ৰাম, বৰ্ধমান, মুৰ্শিদাবাদ জিলাত কেৱল এই লোকসংগীতৰ চৰ্চা দেখিবলৈ পোৱা যায় পোৱা যায়। পিংগলা খণ্ডৰ নয়াগ্ৰামত এতিয়াও এই প্ৰাচীন পৰম্পৰা দৃঢ়ভাৱে ধৰি ৰাখিছে। ইয়াত প্ৰায় ৫০ ঘৰ পৰিয়াল পটশিল্প আৰু পটুৱা সংগীতৰ সৈতে জড়িত।

পটচিত্ৰ আৰু পটগীতিৰ মাজৰ সম্পৰ্ক

পটগীতিৰ বিৱৰণ সম্পূৰ্ণৰূপে পটচিত্ৰৰ অনুকৰণত নহয় কিন্তু পৰিপূৰক। ছবিখনত কি বৰ্ণনা কৰা হৈছে সেয়া বৰ্ণনা কৰাৰ ঠাইত গীতিকাৰে ছবিখনৰ অভ্যন্তৰীণতা আৰু ভক্তিভাব বৰ্ণনা কৰে। আচলতে ছবিত যি দেখা যায় সেয়া গানৰ জৰিয়তে বৰ্ণনা কৰা হয় আৰু গীতৰ অভিব্যক্তি ছবিত উল্লেখ কৰা হয়।

তথ্য উৎস

শ্ৰেণী:সংগীত
জুলী (১৯৭৫ চলচ্চিত্ৰ)

জুলী' ১৯৭৫ চনৰ এখন হিন্দী ৰোমাণ্টিক ড্ৰামা ছবি, যাৰ পৰিচালনা আছিল কে. সেতুমাধৱনৰ আৰু ৰচনা আছিল চক্ৰপাণিৰ। ছবিখনত লক্ষ্মীয়ে নাম ভূমিকাত অভিনয় কৰিছিল আৰু এয়া অভিনেত্ৰীগৰাকীৰ প্ৰথম হিন্দী ছবিত অভিনয় আছিল। ইয়াৰ উপৰিও ইয়াত বিক্ৰম মকানদাৰ নাদিৰা, ৰীতা ভাদুৰী, ওম প্ৰকাশ, উৎপল দত্ত আৰু শ্ৰীদেৱী আছিল। শ্ৰীদেৱীয়ে ইয়াত প্ৰথমটো উল্লেখযোগ্য হিন্দী চৰিত্ৰত অভিনয় কৰিছে। ছবিখন সমালোচনাত্মক আৰু ব্যৱসায়িকভাৱে সফলতা লাভ কৰিছিল।

এইখন মালয়ালম ছবি “চট্টাকাৰী”ৰ (১৯৭৪) পুনৰ্নিৰ্মাণ, যিখনত লক্ষ্মীয়েই মুখ্য চৰিত্ৰত অভিনয় কৰিছিল আৰু চট্টাকাৰীৰ মালয়ালম আৰু হিন্দী সংস্কৰণৰ যোগেদি তেওঁ মালায়লম আৰু হিন্দীত আত্মপ্ৰকাশ কৰিছিল। ২০০৬ চনত মুক্তি পোৱা কানাড়া পুনৰ্নিৰ্মিত জুলীত তেওঁ অভিনয় কৰা নাছিল, যিখনৰ নাম ভূমিকাত ৰাম্যা আৰু নায়কৰ চৰিত্ৰত ডিনো ম'ৰিয়াই অভিনয় কৰিছিল। মালয়ালম ৰিমেক “চট্টাকাৰী”ত (২০১২) জুলীৰ মাকৰ চৰিত্ৰটোও নাকচ কৰি কয় যে তেওঁ বিচাৰে যে দৰ্শকে তেওঁক গাভৰু আৰু সুন্দৰী জুলী হিচাপে স্মৰণ কৰক। এই সংস্কৰণৰ নাম ভূমিকাত ছমনা কাছিমে অভিনয় কৰে। অভিনেত্ৰী উৰ্বশীয়ে ইয়াৰ তামিল পুনৰ্নিৰ্মাণ “ওহ মানে মানে”ত (১৯৮৪) জুলীৰ চৰিত্ৰত অভিনয় কৰিছিল।

বঁটা

১৯৭৬ ২৩তম ফিল্মফেয়াৰ বঁটা
শ্ৰেষ্ঠ অভিনেত্ৰী- লক্ষ্মী
শ্ৰেষ্ঠ সহযোগী অভিনেত্ৰী- নাদিৰা
শ্ৰেষ্ঠ সংগীত পৰিচালক- ৰাজেশ ৰোশন
বিশেষ বঁটা-প্ৰীতি সাগৰ (“মাই হাৰ্ট ইজ বিটিং” গীতটোৰ বাবে)

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:১৯৭৫ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
ডিব্ৰু-শদিয়া ৰেলৱে

ডিব্ৰু-শদিয়া ৰেলৱে (, চমুকৈ DSR) ব্ৰিটিছ অসমৰ প্ৰথম ৰেল প্ৰতিষ্ঠান। মূলতঃ চাহ আৰু কয়লা, লগতে যাত্ৰী পৰিবহণৰ উদ্দ্যেশে এই মিটাৰগজ ৰেলপথটো জন বেৰী হোৱাইটৰ প্ৰচেষ্টাত গঠন হোৱা "আসাম ৰেলৱে এণ্ড ট্ৰেডিং কোম্পানী"য়ে নিৰ্মাণ কৰিছিল। ডিব্ৰু-শদিয়া ৰেলপথত ১৮৮২ চনৰ ১ মে'ত ডিব্ৰুগড়ৰ মোহনামুখৰ পৰা জয়পুৰলৈ প্ৰথমখন ৰেল চলে। ১৮৮৩ চনৰ ১৬ জুলাইত ডিব্ৰুগড়ৰ পৰা মাকুমলৈ নিৰ্মাণ সম্পূৰ্ণ হোৱা ৪০ মাইল পথত ৰেলৰ চলাচল আৰম্ভ হয়। ১৯৪৫ চনত চনত ডিব্ৰু-শদিয়া ৰেলৱেক 'বেংগল আসাম ৰেলৱে'ত অন্তৰ্ভুক্ত কৰা হয়।

ইতিহাস

১৮৭০ৰ দশকত অবিভক্ত ডিব্ৰুগড় জিলাৰ ৬০খন চাহবাগিছাৰ উত্পাদিত সামগ্ৰী, চাহবাগিছাৰ বিভিন্ন যন্ত্ৰ-পাতি, ৰচদ, কয়লা আদি কঢ়িয়াবলৈ এজন চাহ খেতিয়ক আৰু অৱসৰপ্ৰাপ্ত সৈন্যবাহিনীৰ বিষয়াজন বেৰী হোৱাইটে নেৰ'গজ ৰেলপথ খোলাৰ বাবে চৰকাৰৰ ওচৰত অনুমতি বিচাৰে। ভাৰত চৰকাৰে অনুমতি দিয়াত বেৰী হোৱাইটে লণ্ডনলৈ গৈ এটা কোম্পানী পঞ্জীভুক্ত কৰে। কিন্তু কোম্পানীৰ শ্বেয়াৰ কিনাত ৰাইজৰ আশানুৰূপ সঁহাৰি নোপোৱাত লোকচান ভৰি এই প্ৰচেষ্টা বন্ধ কৰি দিয়া হয়। ১৯৪৫ চনত  "লিডু এণ্ড টিকক মাৰ্ঘেৰিটা কলিয়েৰী ৰেলৱে"ৰ ৰেলপথখিনিৰ লগতে ডিব্ৰু-শদিয়া ৰেলৱেকো চৰকাৰে কিনি লয় আৰু 'বেংগল-আসাম ৰেলৱে'ত ইয়াক চামিল কৰে।

বৰ্তমান

ৰাজ্যখনৰ প্ৰথমটো ৰেলপথ ডিব্ৰু-শদিয়া ৰেলৱে বৰ্তমান উত্তৰ-পূব সীমান্ত ৰেলৱে অন্তৰ্গত আৰু ইয়াক ব্ৰডগজলৈ ৰূপান্তৰ কৰা হৈছে। ১৯৫০ চনৰ প্ৰলয়ংকৰী ভূমিকম্পত ডাঙৰী আৰু চৈখোৱাঘাটৰ মাজৰ ৰেলপথৰ বিস্তৰ ক্ষতি হয়, যাৰবাবে ডাঙৰী ষ্টেচনৰ পৰা চৈখোৱাঘাটলৈ ৰেলপথটো বন্ধ কৰি দিয়া হৈছিল। কুৰি শতিকাৰ শেষটো দশকত তিনিচুকীয়া-ডাঙৰী শাখাটো উত্তৰ-পূব সীমান্ত ৰেলৱেই বন্ধ কৰি দিয়াৰ যো-জা চলাইছিল যদিও ৰাইজৰ প্ৰবল দাবীত ইয়াক ব্ৰডগজলৈ পৰিবৰ্তন কৰে। বৰ্তমান এখন যাত্ৰীবাহী ৰেল মাকুম আৰু ডাঙৰীৰ মাজত চলাচল কৰে।

লগতে চাওক

ভাৰতৰ ৰেল পৰিবহণৰ ইতিহাস
উত্তৰ-পূব সীমান্ত ৰেলৱে
আসাম বেংগল ৰেলৱে

বাহ্যিক সংযোগ

ভাৰতীয় ৰেল গুণমুদ্ধ ক্লাৱ

তথ্যসূত্ৰ

শ্ৰেণী:ভাৰতৰ ৰেল পৰিবহণ
শ্ৰেণী:ভাৰতৰ বিলুপ্ত ৰেল কোম্পানী
শ্বেতা শাৰ্দা

শ্বেতা শাৰ্দা (; জন্ম: ২৪ মে' ২০০১) এগৰাকী ভাৰতীয় অভিনেত্ৰী, মডেল, নৃত্যশিল্পী আৰু সৌন্দৰ্য্য প্ৰতিযোগিতাৰ খিতাপধাৰী যিয়ে মিছ ইউনিভাৰ্ছ ইণ্ডিয়া ২০২৩ৰ মুকুট পিন্ধিছিল।
২০২৩ চনৰ ১৮ নৱেম্বৰত এল ছালভাডৰত অনুষ্ঠিত হোৱা মিছ ইউনিভাৰ্ছ ২০২৩ প্ৰতিযোগিতাত ভাৰতক প্ৰতিনিধিত্ব কৰিছিল, আৰু শীৰ্ষ ২০ ৰ ভিতৰত স্থান লাভ কৰিছিল।

আৰম্ভণি জীৱন আৰু কেৰিয়াৰ

শাৰ্দাই মডেল আৰু নৃত্যশিল্পী হিচাপে কাম কৰে। পেছাদাৰী নৃত্যশিল্পী হোৱাৰ সপোন পূৰণৰ বাবে ১৬ বছৰ বয়সতে মুম্বাইলৈ গুচি যায়। ডান্স ইণ্ডিয়া ডান্স, ডান্স দীৱান, ডান্স+কে ধৰি কেইবাটাও ৰিয়েলিটি শ্ব’ত ভাগ লৈছিল। ঝলক দিখলা জা ১০ ৰ নৃত্য পৰিচালক আছিল।
স্ব-শিক্ষিত নৃত্যশিল্পী শাৰ্দা বহুমুখীতা আৰু কাৰিকৰী দক্ষতাৰ বাবে পৰিচিত। তেখেতে এগৰাকী নৃত্য পৰিচালক আৰু টেলিভিছন শ্ব' আৰু মিউজিক ভিডিঅ'ৰ বাবে কেইবাটাও নৃত্য ৰুটিনৰ নৃত্য পৰিচালনা কৰিছে।

শেহতীয়াকৈ শাৰ্দাই জুবিন নৌতিয়াল আৰু তুলসী কুমাৰৰ "মষ্ট আনখেইন" গীতৰ মিউজিক ভিডিঅ'ত বলীউডৰ অভিনেতা শান্তনু মহেশ্বৰীৰ সৈতে অভিনয় কৰিছিল।

পেজেণ্ট্ৰি

মিছ ডিভা ২০২৩

২০২৩ চনৰ ১৬ আগষ্টত শাৰ্দাক মিছ ডিভা ২০২৩ প্ৰতিযোগিতাৰ ১৬ গৰাকী চৰকাৰী প্ৰতিযোগীৰ ভিতৰত অন্যতম হিচাপে নিশ্চিত কৰা হয়।

প্ৰতিযোগিতাৰ সময়ত শাৰ্দাই তলত দিয়া বঁটা লাভ কৰে:
মিছ বডি বিউটিফুল
মিছ টেলেণ্টেড
শীৰ্ষ ৫ – মিছ ফটোজেনিক
শীৰ্ষ ৬ – মিছ ৰেম্পৱাক

২০২৩ চনৰ ২৮ আগষ্টত দ্য লালিট, মুম্বাইত অনুষ্ঠিত হোৱা গ্ৰেণ্ড ফিনালেত শাৰ্দাক বিদায়ী মিছ ডিভা ইউনিভাৰ্ছ ২০২২, দিভিতা ৰায়য়ে মিছ ডিভা ইউনিভাৰ্ছ ২০২৩ হিচাপে মুকুট পিন্ধাইছিল।

মিছ ইউনিভাৰ্ছ ২০২৩

শাৰ্দাই ভাৰতক প্ৰতিনিধিত্ব কৰিছিল ১৮ নৱেম্বৰ ২০২৩ তাৰিখে অনুষ্ঠিত হোৱা ৭২ সংখ্যক মিছ ইউনিভাৰ্ছ প্ৰতিযোগিতাত
জোচে এডলফো পিনেডা এৰিনা, ছান ছালভাডৰ, এল ছালভাডৰ আৰু শীৰ্ষ ২০ ৰ ভিতৰত স্থান লাভ কৰে।

ফিল্মগ্ৰাফী

টেলিভিছন

বছৰ
অলপ
ভূমিকা
২০১৭-১৮
ডান্স ইণ্ডিয়া ডান্স ৬
প্ৰতিযোগী
২০১৮ চনত
DanceDewane ১
২০২১
ডান্স প্লাছ ৬
২০২২
ঝলক দিখলা জা ১০
কোৰিঅ'গ্ৰাফাৰ

মিউজিক ভিডিঅ'

বছৰ
অলপ
গায়ক(সকল)
ref.
২০২১
.ৰঞ্জা তেৰে নাল
নিখিতা গান্ধী

২০২১
কোকো
সুখ-ই মিউজিকেল Doctorz

২০২১
মিটোৱা গ'
পৃথেশ কামত

২০২১
উঞ্চা লং কাড
আছিছ কৌৰ, আলতামাছ ফৰিদ

২০২৩ চনত
"মহান চকু।"
জুবিন নৌতিয়াল, তুলসী কুমাৰ

২০২৩
হাই হুক্কু
ৰজা, নিখিতা গান্ধী

২০২৪
দোৰিয়ে
বৰুণ জৈন, নিখিতা গান্ধী

তথ্য সংগ্ৰহ

শ্ৰেণী:ভাৰতীয় নাৰী
হিৰণ্য চন্দ্ৰ ভূঞা

ড॰ হিৰণ্য চন্দ্ৰ ভূঞা কটন কলেজৰ প্ৰাক্তন অধ্যক্ষ তথা গুৱাহাটী বিশ্ববিদ্যালয়ৰ তৃতীয় গৰাকী উপাচাৰ্য। অসমত বিজ্ঞানক জনপ্ৰিয় কৰি তোলাৰ ক্ষেত্ৰত উল্লেখযোগ্য অৱদান আগবঢ়োৱা অসমীয়া বিজ্ঞানীসকলৰ ভিতৰত তেওঁ অন্যতম।

প্ৰাৰম্ভিক জীৱন

১৯০৫ চনত নগাওঁ জিলাৰ ৰহাৰ ওচৰৰ কঁহাৰ গাঁৱত ড॰ হিৰণ্য চন্দ্ৰ ভূঞা জন্ম হয়। তেওঁৰ পিতৃ নগাওঁ জিলাৰ এগৰাকী প্ৰখ্যাত বিজ্ঞান শিক্ষক গোপাল ভূঞা। কলিকতা বিশ্ববিদ্যালয়ে অনুষ্ঠিত কৰা মেট্ৰিক পৰীক্ষাত অসমৰ ভিতৰতে প্ৰথম স্থান লাভ কৰিছিল। কলিকতাৰ প্ৰেছিডেন্সী কলেজৰ পৰা বি এছ চি পৰীক্ষাত পদাৰ্থ বিজ্ঞানত প্ৰথম শ্ৰেণীসহ উত্তীৰ্ণ হয়। ১৯২৯ চনত কলকাতা বিশ্ববিদ্যালয়ৰ পৰা প্ৰথম শ্ৰেণীসহ এম এছ চি লাভ কৰে।

কৰ্মজীৱন

১৯২৯ চনত তেওঁ কটন কলেজৰ পদাৰ্থ বিজ্ঞান বিভাগৰ অধ্যাপকৰূপে যোগদান কৰে। ১৯৪৭ চনলৈকে শিক্ষাদান কৰি অৱশেষত গৱেষণাৰ বাবে যুক্তৰাজ্যৰ ব্ৰিষ্টল বিশ্ববিদ্যালয়ত যোগ দিয়ে। তাত প্ৰখ্যাত পদাৰ্থবিদ তথা গণিতজ্ঞ ড॰ এন মটৰ তত্ত্বাবধানত গৱেষণা কৰি পি এইচ ডি লাভ কৰে।
১৯৫১ চনত ড॰ হিৰণ্য চন্দ্ৰ ভূঞা কটন কলেজৰ অধ্যক্ষ পদত অধিষ্ঠিত হয়। ১৯৫৫ চনত অসমৰ শিক্ষাধিকাৰ ৰূপে তেওঁ শ্বিলঙত যোগদান কৰে। তাৰ পৰৱৰ্ত্তী কালত অসম চৰকাৰৰ শিক্ষা সচিব, লোকসেৱা আয়োগৰ সদস্য আৰু অধ্যক্ষ পদতো কাৰ্যনিৰ্বাহ কৰে। ১৯৬০ চনত গুৱাহাটী বিশ্ববিদ্যালয়ৰ উপাচাৰ্য হয়। ১৯৬৪ চনৰ পৰা ১৯৬৬ চনলৈ তেওঁ অসম বিজ্ঞান সমিতিৰ সভাপতি হিচাপেও কাৰ্যনিৰ্বাহ কৰে।

অৱদান

সমগ্ৰ জীৱনজুৰি তেওঁ অসমত বিজ্ঞান চৰ্চাৰ এক অনুকূল পৰিৱেশ সৃষ্টি কৰাত অৱদান আগবঢ়ায়।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমৰ বিজ্ঞানী
নামিৰেম্বে বিতামাজিৰে

জেৰাল্ডিন নামিৰেম্বে বিতামাজিৰে (১৭ জুলাই ১৯৪১ – ১৪ জানুৱাৰী ২০২৬) উগাণ্ডাৰ এগৰাকী শিক্ষাবিদ আৰু ৰাজনীতিবিদ আছিল। তেওঁ উগাণ্ডা মেনেজমেণ্ট ইনষ্টিটিউটৰ চ্যান্সেলৰ আছিল। ১৯৭৯ চনৰপৰা ১৯৮০ চনলৈ আৰু পুনৰ ২০০৫ চনৰপৰা ২০১১ চনলৈ শিক্ষা মন্ত্ৰী হিচাপে কাৰ্যনিৰ্বাহ কৰিছিল। ২০০১ চনৰপৰা ২০১১ চনলৈকে তেওঁ উগাণ্ডাৰ সংসদত এমপিগি জিলাৰ মহিলাসকলক প্ৰতিনিধিত্ব কৰি সংসদৰ সদস্য হিচাপেও কাৰ্যনিৰ্বাহ কৰিছিল।

প্ৰাথমিক জীৱন আৰু শিক্ষা

১৯৪১ চনৰ ১৭ জুলাইত উগাণ্ডাৰ প্ৰটেক্টৰেটৰ মধ্য অঞ্চলত জন্মগ্ৰহণ কৰিছিল বিটামাজিৰে। হাইস্কুলীয়া শিক্ষাৰ বাবে তেওঁ ট্ৰিনিটি কলেজ নাবিংগোত পঢ়িছিল। তাৰ পিছত ১৯৬৪ চনত মাকেৰেৰে বিশ্ববিদ্যালয়ৰপৰা শিক্ষাত ডিপ্লমা লাভ কৰে। তাৰ পিছত ১৯৬৭ চনত কলা শাখাত স্নাতক আৰু ১৯৮৭ চনত কলা শাখাত স্নাতকোত্তৰ ডিগ্ৰী লাভ কৰে, দুয়োটাই মাকেৰেৰে বিশ্ববিদ্যালয়ৰপৰা। ১৯৯৯ চনত তেওঁ শিক্ষাৰ ৰাজ্যিক মন্ত্ৰী হিচাপে নিযুক্তি লাভ কৰে আৰু ২০০৫ চনলৈকে সেই পদত কাৰ্যনিৰ্বাহ কৰে আৰু তাৰ পিছত তেওঁ শিক্ষা আৰু ক্ৰীড়া মন্ত্ৰী হিচাপে নিযুক্তি লাভ কৰে। ২০১০ চনত এমপিগি জিলাক তিনিটা ভাগত বিভক্ত কৰা হৈছিল; বুটাম্বালা জিলা, গোম্বা জিলা, আৰু আজিৰ সৰু এমপিগি জিলা। ২০১১ চনৰ ৰাষ্ট্ৰীয় নিৰ্বাচনৰ সময়ত বুটাম্বালা জিলাৰ ৰাষ্ট্ৰীয় প্ৰতিৰোধ আন্দোলন (এন আৰ এম) ৰাজনৈতিক দলৰ মৰিয়াম নালুবেগাই প্ৰাইমাৰীত বিতামাজিৰে পৰাস্ত কৰে। ২০১১ চনৰ ২৭ মে'ত হোৱা মন্ত্ৰীসভাৰ পৰিৱৰ্তনত বিটামাজিৰেক মন্ত্ৰীসভাৰপৰা আঁতৰাই দিয়া হয় আৰু তেওঁৰ ঠাইত জেচিকা আলুপোক নিযুক্তি দিয়া হয়।

পিছলৈ বিটামাজিৰে ইউগাণ্ডা মেনেজমেণ্ট ইনষ্টিটিউটৰ চ্যান্সেলৰ হিচাপে কাম কৰে, যিটো ৰাজহুৱা, ডিগ্ৰী প্ৰদানকাৰী, উচ্চ শিক্ষাৰ তৃতীয় পৰ্যায়ৰ প্ৰতিষ্ঠান, যাৰ স্বীকৃতি বিশ্ববিদ্যালয়ৰ সমতুল্য আছিল।

তথ্যসূত্ৰ

শ্ৰেণী:ৰাজনীতিবিদ
শ্ৰেণী:উগাণ্ডাৰ ব্যক্তি
শ্ৰেণী:মহিলা ৰাজনীতিবিদ
ৰৌটা

ৰৌতা অসমৰ ওদালগুৰি জিলাত অৱস্থিত এখন সৰু চহৰ, ভাৰতৰ উত্তৰ-পূৰ্বাঞ্চল ৰাজ্য, দক্ষিণ-পূব এছিয়াৰ অন্যতম ৰাজ্য ১৫ নং ৰাষ্ট্ৰীয় ঘাইপথৰ সৈতে সংযুক্ত। বডোলেণ্ড টেৰিটৰিয়েল ৰিজিঅ’ন নিয়ন্ত্ৰণ কৰা বডোলেণ্ড টেৰিটৰিয়েল কাউন্সিলৰ অধীনত উদালগুৰি জিলাত অৱস্থিত ৰ’টা। ধনশিৰি নদীৰ পাৰত অৱস্থিত ৰৌতা।

পৰিবহন

ৰৌতা ৰেলৱে ষ্টেচন ৰৌতা বাগানৰ সৈতে সংযুক্ত আৰু ৰৌতা চাৰিআলিৰ পৰা উত্তৰ দিশত প্ৰায় ২.৫ কিলোমিটাৰ দূৰত্ব। ৰৌতা বাগান ৰেলৱে ষ্টেচন উত্তৰ-পূব সীমান্ত ৰেলৱে মণ্ডলৰ ৰঙিয়া ৰেলৱে সংমণ্ডলৰ অন্তৰ্গত ৰঙিয়া-মুৰকংচেলেক অংশৰ এটা ষ্টেচন য'ত ৰাজ্যৰ গুৰুত্বপূৰ্ণ চহৰ যেনে গুৱাহাটী, তেজপুৰ, ৰঙাপাৰা, বিশ্বনাথ চাৰিআলি, ধেমাজি ইত্যাদিলৈ সেৱা আগবঢ়োৱা হয়।লগতে বাছ সেৱা চৰকাৰৰ দ্বাৰা পৰিবেশন কৰা হয় মালিকানাধীন অসম ৰাজ্যিক পৰিবহণ নিগম, বডোলেণ্ড পৰিবহণ সেৱা আৰু বহুতো ব্যক্তিগত বাছ পৰিচালক গুৱাহাটীৰ কাষেৰে তেজপুৰ, ৰৌতাৰ পৰা তামুলপুৰ হৈ কোকৰাঝাৰলৈ।

শিক্ষা

গাঁও খনৰ ভিতৰতে কেইবাখনো বিদ্যালয় আৰু মহাবিদ্যালয় আছে যেনে দণ্ডা চহৰীয়া উচ্চতৰ মাধ্যমিক বিদ্যালয়, জয় ভদ্ৰ হাগজেৰ সোঁৱৰণী হাইস্কুল, ৰৌতা জুনিয়ৰ কলেজ, কস্তুৰবা গান্ধী বালিকা বিদ্যালয়, চেক্ৰেড হাৰ্ট স্কুল, নৰ্থ ইষ্ট পাব্লিক স্কুল,ৰৌতা ষ্টেচন হাইস্কুল ইত্যাদি।

ৰাজনীতি

ৰৌতা মংগলদৈ (লোকসভা সমষ্টি)ৰ এটা অংশ। দিলীপ শইকীয়া বৰ্তমান মঙলদৈ লোকসভা সমষ্টিৰ সাংসদ। বৰ্তমান তেওঁ ভাৰতীয় জনতা পাৰ্টিৰ ৰাষ্ট্ৰীয় সাধাৰণ সম্পাদক। পুনৰ ৰৌতা মাজবাট বিধান সভা সমষ্টিৰ অংশ আৰু বৰ্তমান বডোলেণ্ড পিপলছ ফ্ৰণ্ট (বিপিএফ) দলৰ চৰন বড়ো সমষ্টিটোৰ বিধায়ক।

তথ্য সূত্ৰ
জাৰতাজ গুল

জাৰতাজ গুল ৱাজিৰ ( উৰ্দু : زرتاج گُل وزیر ) এজন পাকিস্তানী ৰাজনীতিবিদ যিয়ে জলবায়ু পৰিৱৰ্তনৰ ৰাজ্যিক মন্ত্ৰী হিচাপে কাৰ্যনিৰ্বাহ কৰিছিল। ২০১৮ চনৰ ৫ অক্টোবৰৰ পৰা ২০২২ চনৰ ১০ এপ্ৰিললৈকে ইমৰান খানক অনাস্থা প্ৰস্তাৱৰ দ্বাৰা পদচ্যুত কৰা হৈছিল। ২০১৮ চনৰ আগষ্টৰ পৰা ২০২২ চনৰ এপ্ৰিল মাহৰ ভিতৰত তেওঁ পাকিস্তানৰ ৰাষ্ট্ৰীয় বিধানসভাৰ সদস্য হৈ থাকে আৰু পুনৰ ২০২৪ চনৰ ২৯ ফেব্ৰুৱাৰীৰ পৰা সমষ্টি এন এ-১৮৫ ডেৰা গাজী খান-দ্বিতীয়ৰ পৰা ২০২৪ চনৰ ৮ ফেব্ৰুৱাৰীত অনুষ্ঠিত হোৱা ২০২৪ চনৰ পাকিস্তানী সাধাৰণ নিৰ্বাচনত সমষ্টিৰ পৰা নিৰ্বাচিত হয়।

শৈশৱ জীৱন আৰু শিক্ষা

১৯৮৪ চনৰ ১৭ অক্টোবৰত খাইবাৰ পাখতুনখোৱাত জন্মগ্ৰহণ কৰা গুলৰ ঘৰ ৱাপডাৰ মুখ্য অভিযন্তা আহমদ ৱাজিৰৰ ঘৰত আৰু ৱাজিৰ জনগোষ্ঠীৰ অন্তৰ্গত। স্নাতক অধ্যয়নৰ বাবে কুইন মেৰী কলেজত আৰু তাৰ পিছত স্নাতকোত্তৰ অধ্যয়নৰ বাবে নেচনেল কলেজ অৱ আৰ্টছত পঢ়িছিল।নেশ্যনেল কলেজ অৱ আৰ্টছৰ পৰা টেক্সটাইল ডিজাইনিং কৰিছিল।শিক্ষা সম্পূৰ্ণ কৰাৰ পিছত পাকিস্তান তেহৰিক-ই-ইনছাফ (পিটিআই)ত যোগদান কৰি স্বেচ্ছাসেৱক হৈছিল ২০০৫ চনত ইনছাফ ষ্টুডেণ্ট ফ'ৰাম (আই এছ এফ)ৰ সৈতে।২০১০ চনত বিবাহপাশত আবদ্ধ হোৱাৰ পিছত তেওঁ ডেৰা ইছমাইল খানলৈ গুচি যায়।

ৰাজনৈতিক পাতনি

জাৰতাজ আৰু তেওঁৰ দলৰ অন্যান্য সদস্যসকলে যুক্তি দিছিল যে তেওঁৰ মন্তব্যসমূহ প্ৰসংগৰ বাহিৰলৈ লৈ যোৱা হৈছে আৰু সমাজৰ বিষয়সমূহ আৰু বিনয়ৰ ভূমিকা সম্পৰ্কে বহল আলোচনাৰ অংশ।২০২৪ চনৰ পাকিস্তানী সাধাৰণ নিৰ্বাচনত তেওঁ পাকিস্তানৰ ৰাষ্ট্ৰীয় বিধানসভালৈ পুনৰ নিৰ্বাচিত হৈছিল। এজন এন এ-১৮৫ ডেৰা গাজী খান-দ্বিতীয়ৰ পৰা পাকিস্তান তেহৰিক-ই-ইনছাফ (পিটিআই)ৰ সমৰ্থিত নিৰ্দলীয় প্ৰাৰ্থী আৰু লাভ কৰে ৯৪,৯২৭ ভোট আৰু পৰাস্ত কৰি নিৰ্বাচনী প্ৰতিদ্বন্দ্বী মেহমুদ কাদিৰ খানে লাভ কৰে ৩৯,২৩৫ টা ভোট। আনুষ্ঠানিক ফলাফল আহি থকাৰ পিছত জাৰতাজক বিজয়ী ঘোষণা কৰা হয়। পি.এম.এল(এন)ৰ প্ৰাৰ্থী মেহমুদ কাদিৰ খানক ৫৫,০০০ প্লাছ ভোটৰ গধুৰ ব্যৱধানত পৰাস্ত হোৱাৰ পিছত তেওঁ লাহোৰ উচ্চ ন্যায়ালয়ত সমষ্টিটোত পুনৰ গণনাৰ বাবে অনুৰোধ জনায়।২০২৪ চনৰ ৬ অক্টোবৰত ঘৰত অভিযান চলাই আৰক্ষীয়ে গ্ৰেপ্তাৰ কৰি অজ্ঞাত স্থানলৈ লৈ যায়। গ্ৰেপ্তাৰৰ পিছত তেওঁৰ ছবি বিয়পি পৰিছিল। পিটিআইৰ অধিবক্তা মিৰ ফিদা হুছেইনে কয় যে অভিযানৰ সময়ত তেওঁ অসুস্থ আৰু শুই আছিল আৰু চাদৰ পিন্ধিব পৰা নাছিল। ৩ দিনৰ পিছত ২০২৪ চনৰ ৯ অক্টোবৰত তেওঁক মুকলি কৰি দিয়া হয়।

তথ্য উৎস

•RAWALPINDI:A three-day seminar on Socio-Economic Empowerment of Dukhtaraan-e-Pakistan: The Express Tribune Published in The Express Tribune, February 20th, 2020.

• Zartaj Gul released from jail (Pakistan News Published 2 months ago on Oct 09, 2024 05:34 PM

• The unofficial result from the 42 polling stations of NA-185 DG-KHAN revealed that the Pakistan Tehreek-e-Insaf (PTI) backedKashan Bhatti independent candidate Zartaj Gul secured a lead with 16,418 votes against Jamat-e-Islami (JI) candidate in the general election 2024, ARY News reported.

শ্ৰেণী:পাকিস্তানৰ ব্যক্তি
শ্ৰেণী:ৰাজনীতিবিদ
শ্ৰেণী:জীৱিত ব্যক্তি
বান (চলচ্চিত্ৰ)

বান ১৯৮৬ চনৰ এখন অসমীয়া ছবি। পৰিচালনা চাৰু কমল হাজৰিকাৰ। প্ৰযোজনা ডো-ৰে-মি ফিল্মছৰ। সঙ্গীত পৰিচালনা কৰিছে নয়নে। শব্দগ্ৰহণ সতীশ চৌহানৰ। মুখ্য ভূমিকাত আছে পূৰ্ণিমা পাঠক শইকীয়া, চন্দ্ৰ নাৰায়ণ বৰুৱা।

কাহিনীৰ সাৰাংশ

নদীদ্বীপ মাজুলী বৈষ্ণৱ সংস্কৃতিৰ পীঠস্থান।প্ৰতিবছৰে বান আৰু গৰাখহনীয়াই মাজুলীক জুৰুলা কৰি আহিছে। বান নিয়ন্ত্ৰণৰ নামত চৰকাৰী বিষয়া আৰু ঠিকাদাৰসকলে দুৰ্নীতিৰ পোহাৰ মেলে। এই দুৰ্নীতিৰ বিৰুদ্ধে স্বাধীনতা সংগ্ৰামী এজনৰ ডেকা পুত্ৰই ঠিয় দিয়ে। থুলমূলকৈ এয়ে ছবিখনৰ কাহিনী।

বঁটা

৩৪তম ৰাষ্ট্ৰীয় চলচ্চিত্ৰ মহোৎসৱত (১৯৮৬) ছবিখনে শ্ৰেষ্ঠ অসমীয়া ছবিৰ ৰজত কমল বঁটা লাভ কৰিছিল।এই বঁটাত প্ৰযোজক আৰু পৰিচালকলৈ ৰজত কমলৰ সৈতে নগদ ধন ক্ৰমে ২০,০০০ টকা আৰু ১০,০০০ টকা আগবঢ়োৱা হৈছিল

তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:১৯৮০ দশকৰ অসমীয়া চলচ্চিত্ৰ
শ্ৰেণী:১৯৮৬ বৰ্ষৰ চলচ্চিত্ৰ
গ্ৰিৎসমদ

গ্ৰীৎসমদ , এজন ঋগ্বেদিক ঋষি আছিল। ঋগবেদৰ দ্বিতীয় মণ্ডলৰ অধিকাংশই তেওঁৰ বুলি কোৱা হয়। তেওঁ শুনাহোত্ৰ অংগিৰসৰ পুত্ৰ আৰু শুনাক ভাৰ্গৱৰ দত্তক পুত্ৰ। কিন্তু জেমিছন আৰু ব্ৰেৰেটনৰ মতে তেওঁ গ্ৰীৎসমদৰ দত্তক পিতৃ শুনাক ভৃগু বংশৰ অন্তৰ্গত।
ঋগবেদত গ্ৰীৎসমদৰ স্বাক্ষৰ শাৰী আছিল "আমি আচাৰ-ব্যৱহাৰৰ বিতৰণত উচ্চভাৱে কথা কওঁ, ভাল বীৰৰ অধিকাৰী হৈ।" গ্ৰীৎসমদ ইন্দ্ৰৰ কৰ্মক এই অনুষ্ঠানৰ কৰ্মৰ সৈতে সংযোগ কৰাৰ বাবে জনাজাত আছিল।

কিংবদন্তি

বৃহদ্দেৱতাত গ্ৰীৎসমদ তপস্যাৰ দ্বাৰা ইন্দ্ৰৰ দৰে বৃহৎ আৰু শক্তিশালী হোৱা বুলি কোৱা হৈছে, যাৰ বাবে দৈত্য ধুনি আৰু কুমিৰীয়ে তেওঁক এনে বুলি ভুল কৰিছিল। যেতিয়া গ্ৰীৎসমদে তেওঁলোকৰ শত্ৰুতাপূৰ্ণ উদ্দেশ্য উপলব্ধি কৰে, তেতিয়া তেওঁ ইন্দ্ৰক গীতেৰে প্ৰশংসা কৰে যাতে ইন্দ্ৰই তেওঁলোকক পৰাস্ত কৰিব পাৰে। মহাভাৰতত বশিষ্ঠই নহয় বৰিষ্ঠইহে গ্ৰীৎসমদক বন্যপ্ৰাণী বুলি অভিশাপ দিছে, যাৰ ফলত গ্ৰীৎসমদ যজ্ঞৰ সূত্ৰৰ আবৃত্তিত লৰচৰ কৰে। তেওঁ অভিশাপ দিলে যে তেওঁ হ’ব বুদ্ধিমত্তাৰ পৰা বঞ্চিত, শোকৰ বশৱৰ্তী, সদায় ভয়ত ভৰি থকা জন্তু আৰু তেওঁ দহ হাজাৰ বছৰৰ উপৰিও দহ আৰু আঠশ বছৰ ধৰি জন্তু হৈ থাকিব। কিন্তু শিৱই তেওঁক স্বাভাৱিক ৰূপলৈ ঘূৰাই আনি অমৰত্ব প্ৰদান কৰে। পিছলৈ গ্ৰীৎসমদই এই কাহিনী যুধিষ্ঠিৰক শুনায়।

তথ্যসূত্ৰ

শ্ৰেণী:ঋষি